钦定古今图书集成/明伦汇编/官常典/第737卷 > 邹瑾 魏冕 邹朴
## 钦定古今图书集成/明伦汇编/官常典/第737卷 > 邹瑾 魏冕 邹朴

按《明外史胡闰传》：“闰时又有大理寺丞邹瑾者，永丰
人，亦以不屈死。瑾尝与同邑魏冕击徐增寿于廷，冕
亦死难，人称永丰二烈。”邹朴亦永丰人，或言即瑾子
也，为秦府长史，闻瑾死，亦不食卒。福王时，赠瑾大理
卿，谥贞愍。或曰“瑾，江津人，洪武中以经明行修荐，起
县学教谕，迁御史，历升都御史，死建文时。”